ગુલબર્ગકાંડમાં નરેન્દ્ર મોદીને ક્લીનચિટ આપનાર એસઆઈટીએ તેની સમગ્ર તપાસ દરમિયાન ૨૫ લોકોને આરોપી તરીકે દર્શાવ્યા હતા જે પૈકી કોર્ટે ૧૧ લોકોને સજા ફટકારી હોવાનું એસઆઈટીનાં સૂત્રોએ જણાવ્યું હતું. આ સમગ્ર કેસમાં ફરિયાદપક્ષ અને બચાવપક્ષ બંનેને ચુકાદાથી અસંતોષ છે. ઝાકીયા જાફરીના મતે આરોપીઓને ફાંસીની સજા થઈ નથી તેથી તેઓ આ ચુકાદાને ભવિષ્યમાં ઉપરી અદાલતમાં પડકારવા માટે તેમના વકીલની સલાહ લેશે જ્યારે સામા પક્ષે બચાવપક્ષ તેમના વળતર માટે તેમજ સજામાં કાપ માટે ઉપરી અદાલતનાં દ્વાર ખટખટાવે તેવી સંભાવના છે.